cu privire la modificarea și completarea Hotărârii Consiliului de Administrație al Agenției Naționale pentru Reglementare în Comunicaţii Electronice şi Tehnologia Informaţiei nr. 55 din 29 decembrie 2008 pentru aprobarea Regulamentului privind identificarea şi analiza pieţelor relevante din domeniul comunicaţiilor electronice şi desemnarea furnizorilor de reţele şi/sau servicii de comunicaţii electronice cu putere semnificativă pe aceste pieţe

 ÎNREGISTRAT:

 Ministerul Justiţiei

 al Republicii Moldova

 nr. \_\_\_din\_\_\_\_\_\_\_\_\_\_\_\_

 Ministru

 \_\_\_\_\_\_\_\_\_\_ Victoria IFTODI

În temeiul prevederilor art. 9 alin. (1) lit. a), l), w) și art. 10 alin. (1) lit. a) din Legea comunicaţiilor electronice nr. 241/2007 *(republicată în Monitorul Oficial al Republicii Moldova, 2017, nr. 399-410, art. 679)*, cu modificările şi completările ulterioare,

În conformitate cu pct. 14 şi pct. 15 lit. b) din Regulamentul Agenției Naționale pentru Reglementare în Comunicaţii Electronice şi Tehnologia Informaţiei, aprobat prin Hotărârea Guvernului nr. 905 din 28 iunie 2008 *(Monitorul Oficial al Republicii Moldova, 2008, nr.143-144, art. 917)*, **Consiliul de Administraţie**

**HOTĂRĂŞTE:**

1. Hotărârea Consiliului de Administrație al Agenției Naționale pentru Reglementare în Comunicaţii Electronice şi Tehnologia Informaţiei nr. 55 din 29 decembrie 2008 pentru aprobarea Regulamentului privind identificarea şi analiza pieţelor relevante din domeniul comunicaţiilor electronice şi desemnarea furnizorilor de reţele şi/sau servicii de comunicaţii electronice cu putere semnificativă pe aceste pieţe, înregistrată la Ministerul Justiţiei al Republicii Moldova cu nr. 647 din 5 februarie 2009 (*Monitorul Oficial al Republicii Moldova, 2009, nr. 34-36, art. 117*), cu modificările și completările ulterioare, se modifică și se completează după cum urmează:

 clauza de adoptare se modifică după cum urmează:

 textul „articolului 51 alin. (1) al Legii comunicaţiilor electronice nr. 241-XVI din 15 noiembrie 2007 (Monitorul Oficial al Republicii Moldova, 2008, nr. 51-54, art.155)” se substituie cu textul „art. 57 alin. (1) din Legea comunicaţiilor electronice nr.241/2007 *(republicată în Monitorul Oficial al Republicii Moldova, 2017, nr. 399-410, art. 679)*, cu modificările şi completările ulterioare”;

1. punctul 1 va avea următorul cuprins:

”1. Regulamentul privind identificarea şi analiza pieţelor relevante din domeniul comunicaţiilor electronice şi desemnarea furnizorilor de reţele şi/sau servicii de comunicaţii electronice cu putere semnificativă pe aceste pieţe (în continuare *Regulament*) este elaborat în temeiul prevederilor Legii comunicaţiilor electronice nr.241/2007 (în continuare *Legea comunicațiilor electronice*).”;

1. la punctul 2:
	1. lit. a) se completează la final cu textul “(care pot fi supuse unei reglementări *ex ante*)”;
	2. se completează cu o litera a1)cu următorul cuprins:

“a1) piața relevantă atât la nivelul serviciilor de comunicații electronice, cât și la nivel geografic (aria geografică în care aceste servicii se furnizează);”

* 1. lit. b) se completează la final cu textul “(determinarea situației concurențiale pe aceste piețe și, eventual, evaluarea puterii semnificative pe aceste piețe în vederea impunerii, menținerii, modificării ori retragerii obligațiilor *ex ante*)”;
1. la punctul 3 după textul “Regulamentul cu privire la interconectare” se introduce textul “, aprobat prin Hotărârea Consiliului de Administrație al Agenției nr.12 din 31 ianuarie 2009”;
2. punctul 56 va avea următorul cuprins:

“56. Agenţia va efectua analiza pieţelor relevante identificate în termen de 3 ani de la stabilirea unei măsuri anterioare privind piețele respective pentru a constata dacă pe aceste pieţe există concurenţă efectivă. În mod excepțional, această perioadă poate fi prelungită cu cel mult 3 ani atunci când Agenția a notificat Consiliul Concurenței privind propunerea de prelungire, motivată corespunzător, iar Consiliul Concurenței nu a ridicat obiecții în termen de o lună de la notificare. Acurateţea şi exactitatea analizei prospective a pieţei va fi condiţionată de informaţia şi datele existente la adoptarea deciziei relevante.”;

1. la punctul 58 textul “Agenția Națională pentru Protecția Concurenței (ANPC)” se substituie cu textul “, după caz, Consiliul Concurenței”;
2. la punctul 61 textul “egală sau mai mare de 35%” se substituie cu cuvântul “înaltă”;
3. la punctul 73 textul “Legea privind protecția concurenței” se substituie cu textul “Legea concurenţei nr. 183 din 11 iulie 2012”;
4. la punctul 78 lit. a) textul “lege” se substituie cu textul “Legea comunicațiilor electronice”;
5. la punctul 79 textul “Lege” se substituie cu textul “Legea comunicațiilor electronice”;
6. la punctul 91 și punctul 92 textul “ANPC” se substituie cu textul “Consiliul Concurenței”;
7. la punctul 96 textul “de cel puțin 30 de zile” se substituie cu textul “cea prevăzută în art. 14 alin. (2) al Legii comunicațiilor electronice”;
8. punctul 1 alineatul unu din Anexa nr.1 la Regulamentul privind identificarea şi analiza pieţelor relevante din domeniul comunicaţiilor electronice şi desemnarea furnizorilor de reţele şi/sau servicii de comunicaţii electronice cu putere semnificativă pe aceste pieţe va avea următorul cuprins:

“**1. Cota de piaţă şi stabilitatea acesteia.** Dacă pe o piaţă relevantă există un singur furnizor, acesta este prezumat de a avea putere semnificativă pe piaţa respectivă şi va fi desemnat în acest sens de Agenţie. Un furnizor cu o cotă de piaţă înaltă va fi considerat a avea putere semnificativă pe piaţa relevantă dacă, în urma aplicării celorlalte criterii prevăzute în prezenta anexă, Agenţia nu constată contrariul.”

1. Prezenta hotărâre se publică în Monitorul Oficial al Republicii Moldova.

 **Preşedintele Consiliului**

 **de Administraţie Octavian RĂU**

 **Membrii Consiliului**

 **de Administraţie Andrei MUNTEAN**

**Marian POCAZNOI**